Cist livres ci est des castiemens et des proverbes des philosophes. 
pire Aufunses, sers de Jhesu Crist, qui fist che livre, dist: Je rench graces a Dieu 
qui a donné sapience et raison a homme. Et pour chou que il a donné a moi pekeeur 
moult de grace et de sapience, ai je entrepris a faire ches livre pour le pourfit de chiax 
qui le lirront et orront; car je ne voeil mie que le lumiere de le grace de sapience que 
Diex a mise en moi, soit couverte ne repuse. Et je li pri au commenchement que il meche 
boine fin en cheste oeuvre, et me gart que je ne die aucune cose qui desplaise à se volenté, 
et il me soit aidierres de eheste oeuvre translater; car quant jou ai aucune fois estudié 
soloiteusement a connoistre les causes de l'umaine creature et ai regardé en moi, je trouvoie 
que Dieux donnoit sens et engieng a homme pour estudier en chest siecle es saintes propheties, 
par coi il connoisse miex son creatour, et que il vive atempreement, et si se sache garder 
des apparans adversités, et voist par tel sentier en chest siecle qui l'en maine cheens u 
regne des chiex. Dont se il vit en parfaite connissanche de sainte doctrine, dont il acomplis 
chou pour coi il est fais, et bien puet estre apelés parfais. Aprés chou jou ai regardé le 
feble complexion d’omme qui de pau veut estre estruite, et que li anuis de moult de || coses 
ne le destourbe. Et pour che que li complexions de l'homme est rude et dure, ele doit estre 
adouchie et amolie en aucune maniere, pour che qu'ele retiegne plus legierement. Et pour 
che que ele est oublieuse, a ele mestier de moult de coses, qui le ramaingnent a memoire 
chou qu'ele a oublié. Pour toutes ches coses ai je commenchié chest livre em partie des 
proverbes des philosophes et de leur castiemens et de leur fables et de vers, en partie de 
samblanches de bestes et d'oisiax. Mais j'ai regardé que se jou escris plus que mestiers ne 
soit, que che ne soit plus grans grevanche que soulas a chelui qui le lirra, et a chiaus qui 
l'orront, et cause de desaprendre. Mais li sage se recorderont de chou que il ont oublié pour 
chou qu'ichi est contenu. Chis livres prent non de se matere, chou est Discipline de 
Olergie: car il rend le clerc bien doctriné. Non pourquant je vueil a mon pooir garder que 
1 Pierre Alfonse sert de Ihesus Christ B (Pieres Alfonce g) — 3 tant de grace de sap. B — 5 et 
repuse B — 6 b. fin a cest euvre translater B — 7 adjuteur a toutes les choses que je vueil faire car B. — 
8 solempteusement B — d'humaine compaignie creature B — 11 sentier et chemin B — 12 Mais se il vit B — 
13 et bien... parfais fehlt B — 13/14 que la fraile c. de lomme de pou v. B — 14 affin que ennuy de m. B — 
18 ai je compile B (=g) — 20 et de bestes K — regarder K — 21 grans fehlt K — 22/23 par ce B — 
23 comprent B — 23/24 in K fehlt hier eine Zeile: Chou est pooir que on ne truist 
fol. 80ra 
fol. 80rb 
